Boks. Iqboljon Xoldorovda ham g‘alaba! (foto)

Bugun, 27-avgust sanasida Indoneziyaning Jakarta shahrida XVIII Osiyo o‘yinlarining boks musobaqalari davom ettirilmoqda.

Hozirgina -64 kg vaznda O‘zbekiston sharafini himoya qilayotgan Iqboljon Xoldorov o‘zining ilk jangini o‘tkazib, g‘alabaga erishdi. Iqboljon iordaniyalik Alkasbeh Obadani 5:0 hisobida mag‘lub etib, 1/8 finalga chiqdi.

Biroz avval Rio—2016 Olimpiadasi chempioni Hasanboy Do‘stmatov 1/8 finalda laoslik Xamfouvan Xamsatoni ochkolar evaziga (5:0) mag‘lub etib, chorak finalga chiqqani haqida xabar berilgandi.
Bugun, shuningdek, Miraziz Mirzahalilov, Isroil Madrimov kabi bokschilar ham o‘zlarining ilk janglarini o‘tkazadi.